Държавен вестник, бр. 15, 2026 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  15
Член 2
Правен статут
Организацията е юридическо лице. Тя има 
право, наред с другото, да сключва договори, 
да придобива и да се разпорежда с движимо и 
недвижимо имущество и да води съдебни дела.
Член 3
Обхват на споразумението
На Организацията се предоставят приви­
легиите, изключенията и имунитетите, пред­
видени в настоящото споразумение.
Член 4
Имунитет срещу съдебни процеси
Организацията и нейното имущество, не­
зависимо къде се намира то и кой го държи, 
се ползват с имунитет срещу всяка форма на 
съдебен процес, освен ако във всеки конкретен 
случай Организацията изрично се е отказала 
от своя имунитет. Приема се обаче, че отказът 
от имунитет не може да включва каквато и 
да е мярка за изпълнение.
Член 5
Имунитет на имуществото
Имуществото на Организацията, независи­
мо къде се намира то и кой го държи, се ползва 
с имунитет срещу претърсване, изземване, 
конфискация, отчуждаване и всякакви други 
форми на вмешателство по разпореждане на 
орган от изпълнителната, административната, 
съдебната или законодателната власт.
Член 6
Неприкосновеност и защита на помещенията
1. Помещенията на Организацията, вклю­
чително помещенията, използвани от Орга­
низацията по време на заседание, свикано от 
Организацията, са неприкосновени и са под 
изключителния контрол и правомощия на 
Организацията. 
2. Правителството предприема подходящи 
мерки, за да гарантира защитата на поме­
щенията на Организацията; по-специално, 
то предотвратява проникването на лице или 
група лица без разрешение в помещенията или 
причиняването на безредици в непосредствена 
близост до тях. Представители на властите 
на Република България не могат да влизат в 
помещенията на Организацията освен с раз­
решение на Генералния секретар на Органи­
зацията или на друг служител, упълномощен 
да действа от името на Генералния секретар 
на Организацията. Такова разрешение обаче 
може да се приеме за дадено в случай на по­
жар или други подобни извънредни ситуации, 
изискващи незабавни коригиращи действия, 
с изключение на това, че представителите 
на властите на Република България в такива 
случаи незабавно ще напуснат помещенията 
на Организацията, ако това бъде поискано 
от Генералния секретар на Организацията 
или друг служител, упълномощен да действа 
от името на Генералния секретар на Орга­
низацията.
Член 7
Неприкосновеност на архивите
Архивите на Организацията са непри­
косновени независимо къде се намират или 
съхраняват и кой ги държи.
Член 8
Финансови операции
Без да бъде ограничена от финансов кон­
трол, разпоредби или мораториуми от какъвто 
и да е вид:
(a) Организацията може да притежава ва­
лута от всякакъв вид и да оперира със 
сметки във всяка валута;
(b) Организацията може свободно да 
прехвърля средствата си в рамките на, 
във и извън територията на Република 
България и да конвертира всяка валу­
та, притежавана от нея, в която и да е 
друга валута. 
Член 9
Освобождаване от данъци и мита 
Организацията и нейното имущество се 
освобождават от:
(a) всяка форма на пряко данъчно облага­
не, както и всяка форма на разходи за 
пенсионни или социалноосигурителни 
цели; въпреки това Организацията 
няма да претендира за освобождаване 
от ставки и такси, които представляват 
само плащане за комунални услуги 
(включително тези, начислявани от 
общинските органи);
(b) митата, забраните и ограниченията 
по отношение на стоките, внасяни и 
изнасяни от Организацията за нейно­
то собствено функциониране или за 
изпълнение на нейните дейности, при 
условие че тези внесени стоки няма да 
бъдат продавани в Република България 
освен при условия, договорени с пра­
вителството; 
(c) митата, забраните и ограниченията по 
отношение на вноса и износа на публи­
кации, както и всякакви данъци по от­
ношение на продажбата или безплатното 
разпространение на нейните публикации 
или други стоки, произведени от нея, 
или услуги, предоставени от нея;
(d) всяка форма на косвено данъчно обла­
гане, включително данъци, представ­
ляващи част от цената, която трябва 
да бъде платена, върху стоки и услуги,